Teine Muromachi perioodi kuulsamaid mõõgavõitlejaid oli Ito Ittosai Kagehisa (1560-1653), kes pani aluse Itto-ryu koolkonnale, mis kandus läbi kogu Tokugawa perioodi ja on tänaseni kendos valitseva mõjuga. Itto-ryu ei viita mitte Ito  Ittosai enda nimele, vaid tähistab "üks mõõk" ideoloogiat. Itto-ryu põhimõtteks oli võita vastane ühe otsustava löögiga ning õpetas, et kõik mõõgatehnikad on tegelikult üks ja sama langev lõige (kiriotoshi). See osutus praktikas väga otstarbekaks taktikaks. Ito Ittosai pidas oma elu jooksul palju kahevõitlusi ning saavutas võitmatu mõõgamehe kuulsuse.